Oʻzbekiston 2020-yilgi Yozgi Olimpiada oʻyinlarida
Oʻzbekiston 2020-yilgi Yozgi Olimpiya oʻyinlarida 67 nafar sportchilar ishtirok etdi. Oʻzbekiston sportchilari 17 sport turi boʻyicha 71 ta yoʻllanmani qoʻlga kiritdi va bu mamlakat uchun rekord natija boʻldi. 2020-yilning mart oyida XOQ Ijroiya kengashi Olimpiya oʻyinlarida gender tengligi siyosatini davom ettirib, Oʻyinlarning ochilish va yopilish marosimlari bayonnomasiga oʻzgartirishlarni tasdiqladi, unga koʻra Milliy olimpiya qoʻmitalari bir erkak va bir ayolni bayroqdor deb eʼlon qilish imkoniyatiga ega boʻldi. Oʻzbekiston terma jamoasining oʻyinlarning ochilish marosimida bayroqdorlar birinchi marta 1992 yilda Birlashgan terma jamoa tarkibida gimnastikachi Oksana Chusovitina va bokschi Bobousmon Baturovlar Olimpiada chempioni deb eʼlon qilingan. Ammo 23-iyul sanasida oʻzgartirish kiritildi va bokschi Bahodir Jalolov va tayekvondochi Nigora Tursunqulova Oʻzbekiston terma jamoasi bayroqdoriga aylanishdi. Olimpiada sovrindorlari uchun mukofot puli quyidagicha: oltin medal uchun — 200 000 AQSH dollari; kumush medal — 100 000 AQSH dollari; bronza medali sohiblari — 50 000 AQSH dollari  etib tasdiqlandi. COVID-19 pandemiyasi tufayli Xalqaro olimpiya qoʻmitasi oʻyinlarni 2021-yilga koʻchirishga qaror qildi.